સૌરભ કામદાર, વેપારી આ દિવસે વેપારીઓ શુભ સમયે મુહૂર્ત કરીને નૂતન વર્ષનાં વેપારનો પ્રારંભ કરશે. આ દિવસ શુભ હોવાથી અનેક લોકો નૂતન વર્ષે લાભ પાંચમનાં ખરીદીનાં સોદા કરશે. સાથે જ નવા વાહનોની પણ ખરીદી કરવામાં આવશે. તો અનેક લોકો સોના-ચાંદીની ખરીદી પણ કરશે. સાથે જ શેર બજારનો સેન્સેક્સ પણ સવારે સારા સોદા બાદ ઊંચાઇએ પહોંચે તેવી આશા શેર બજાર સાથે સંકળાયેલા વેપારીઓ સેવી રહ્યાં છે. કારીગરો અને રોજમદારો પણ કે જેઓ આ બજાર ઉપર જ જીવન ગુજારતા હોય છે. તેઓ પણ આ દિવસની રાહત જોતા હોય છે. તો રાજસ્થાન ગયેલા અનેક કારીગરો પણ આ દિવાળી વેકેશનથી હાજર થઇ જશે. સાથે જ અમદાવાદના બજારો, માર્ગો વાહનો અને લોકોની અવર-જવરથી ધમધમી ઉઠશે. કારણ કે બજારો બંધ હોવાથી અમદાવાદની આજુબાજુના વિસ્તારોમાંથી પણ લોકો અહીં આવવાનું બંધ થઇ ગયું હતું. તેઓ પણ મુહૂર્તના સોદામાં નવી ખરીદી કરશે.